Քոնկոյի Հանրապետութիւն

Քոնկոյի Հանրապետութիւն, նաեւ ճանչցուած որպէս Քոնկո-Պրազավիլ կամ պարզապէս Քոնկօ (անոր անունը 1971-էն 1997), երկիր մըն է որ կը գտնուի Կեդրոնական Ափրիկէի արեւմտեան ծովեզերքին վրայ՝ Քոնկօ Գետին արեւմուտքը։ Սահմանակից է Կապոնին արեւմուտքէն, Քամերունին հիւսիսարեւմուտքէն, Կեդրոնական Ափրիկեան Հանրապետութեան հիւսիսարեւելքէն, Քոնկոյի Դեմոկրատական Հանրապետութեան հարաւարեւելքէն, Անկոլայի Քապինտա անջրկղզիին հարաւէն, եւ Ատլանտեան Ովկիանոսին հարաւարեւմուտքէն։

Քոնկոյի Հանրապետութիւնը անդամ է Ափրիկեան Միութեան, Միացեալ Ազգերու Կազմակերպութեան, Ֆրանքոֆոնիայի, Կեդրոնական Ափրիկեան Պետութիւններու Տնտեսական Համայնքին, եւ Չկողմնորոշուած Շարժումին։ Անիկա չորրորդ ամենամեծ նաֆթի արտադրողն է Կինիի Ծոցին մէջ, երկրին տալով որոշ աստիճան բարգաւաճում։ Անոր տնտեսութիւնը կախեալ է նաֆթի ոլորտէն եւ տնտեսական աճը դանդաղած է 2015-էն ետք նաֆթի գնիջեցումէն ետք։

Քրիստոնէութիւնը ամենաշատ դաւանուած հաւատքն է երկրին մէջ։ Համաշխարհային Երջանկութեան Զեկոյցին 2024-ի տարբերակին համաձայն, Քոնկոյի Հանրապետութիւնը դասակարգուած է 89-րդ տեղը 140 ազգերու մէջ։

 Ծանօթագրութիւններ